**Pilar García Rego**, nada en Cacheiras (Teo) o 29 de agosto de 1966, é unha xornalista, presentadora e escritora galega.

Traxectoria
-----------

### Xornalista

Comezou a súa carreira profesional en Radio Galicia, na cadena SER a finais dos anos oitenta onde presentou e dirixiu varios programas como *El últmo desván*. No ano 1989 comou a traballar como locutora na Televisión de Galicia. En 1990 copresentou *Crocante* con Alberto Avendaño,. Foi redactora de *Cousas da Lingua*. A partir de aquí fixo labores de redacción e presentación en *Esto é noticia* en 1995, programa que dirixiu na súa edición de fin de semana; *De todo corazón* (dende o 23 de setembro de 1996) con Iolanda Vázquez. Estivo na redacción dos primeiros talk shows da TVG como *Bis a Vis* ou *Tardes con Ana*. Dende o 18 de maio de 1998 o concurso cultural *Todos a bordo* e, estreado o 20 de xaneiro de 2003, dirixiu *O sabichón*, un microespazo feito en colaboración coa UE e outros programas especiais.

Entre 2006 e 2013 presentou máis de douscentos programas de *Alalá*. un dos espazos máis premiados desta canle: gañou o Premio da Comunicación 2007, o Premio da Crítica de Galicia en 2007, Premio da Aula Gómes Mouro, Premio Recuncho da Palleta, Premio da Academia Española de TV, Premio Constantino Bellón. Foi redactora do programa de música *No bico un cantar* dende o 23 de setembro de 2013.

Desde 2013 presenta *Zigzag diario*. espazo cultural gañador de cinco Premios Mestre Mateo consecutivos, o premio da Gala do Libro Galego ou o Martín Códax a mellor programa de música.

### Escritora

Como escritora de ficción, realizou o guión de *A casa do barqueiro* (2002), proxecto de longametraxe. E goi guionista e/ou editora de series coma *Avenida de América*, *Rías Baixas, Libro de Familia* e *O Faro*. 

Publicou en 2019 o seu primeiro poemario, *Sandalias verdes zapatou azuis e cans negros* editado por Xerais. No 2021 participou no *Manifesto 25-N 30 voces pola eliminación da violencia contra a muller* e no número 229 da revista *Grial*. O mesmo ano publicou *Humanario* coa Editorial Galaxia.

Obra
----

### Poesía

* *Sandalias verdes, zapatos azuis e cans negros* (2019). Vigo: Xerais. 56 páxs. ISBN 978-84-9121-514-1. ePub: ISBN 978-84-9121-512-7.
* *Humanario* (2021). Vigo: Galaxia. 64 páxs. ISBN 978-84-9151-636-1.

Recoñecementos
--------------

Recibiu a Medalla do Gaiteiro en Forcarei 2011 e o premio *As Nosas Músicas 2017* da Asociación A Xesteira pola súa traxectoria profesional.

Notas
-----

1. ↑  Barrera, Feliciano, ed. (2002). "García Rego, Pilar". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. ISBN 84-8064-113-4.
2. ↑  Primeiro programa de *Crocante*.
3. ↑  Derradeiro *Alalá*
4. ↑  *Zigzag Diario* do 23/09/2013 na TVG
5. ↑  García Rego, Pilar (xaneiro, febreiro, marzo 2021). "Humanario". *Grial. Revista galega de cultura* **LIX** (229): 78–83. ISSN 0017-4181.
6. ↑  "Ficha do libro Editorial Xerais". *www.xerais.gal*. Consultado o 2021-09-07.

Véxase tamén
------------

### Bibliografía

* Maneiro, Arturo; *25 anos de Televisión de Galicia. De 1985 a 2010* Arquivado 01 de marzo de 2014 en Wayback Machine.

### Ligazóns externas

* Pilar G. Rego no soportal do audiovisual galego Consello da Cultura Galega
* Ficha en Editorial Galaxia Arquivado 16 de xuño de 2021 en Wayback Machine.

|  |  |
| --- | --- |
| Control de autoridades | 
* Wd: Q20534011
* WorldCat
* VIAF: 4158259370502301913
* BNE: XX6036086
* Dialnet: 5338417
* IMDb: nm2018111
* ISNI: 0000 0004 9656 6251
* LCCN: n2020008922

 |